Терорізм

Як терорізм суть розумены вшыткы акты майже все насилны, непредповідательны, звычайно заміряны на цівілістів, ведучі к вытворїню атмосферы страху за цілём досягнутя політічных цілїв. Терорістічны методы хоснують ултраправицовы ґрупы, ултралявицовы, реліґійны, націонално вымеджены ці револуціонарьскы. В припадї же суть на выконованя терорізму хоснованы войско, поліція ці далшы штатны інштітуції, говориме о "штатнім терорізми". Нештатны терорістічны ґрупы мають звычайно мале чісло членів, обмеджены жрідла і до знаня публікы ся сусилують дістати передовшыткым насилныма атаками выконованыма тактіков "вдарь та втеч". Через публіціту споєну з насилныма атаками ся намагають публіку овпливнёвати про свій хосен. Міджі терорістічны методы належать бомбовы атакы, уносы персон і транспортных середків, затримованя рукоємників, забитя, кібернетічны атакы, хоснованя хемічных, біолоґічных і теоретічно і атомовых збраней.